FYZIKÁLNA TERAPIA
Fyzikálna terapia je liečebný proces využívania fyzikálnych podnetov v prevencii, diagnostike a liečbe chorôb. Využíva účinky rozličných druhov vonkajšej energie na ľudský organizmus. Metódy fyzikálnej terapie sa uplatňujú pri udržiavaní a podpore zdravia, pri liečení chorôb a patologických stavov, pri obnovení stratených, resp. porušených funkcií a schopností. Ide teda o prinavrátenie zdravia v procese liečebného procesu.
Druhy fyzikálnej terapie:
Mechanoterapia – liečba reflexnou masážou, manuálna lymfomasáž, športová masáž, akupresúra, uvoľňovanie fascií, atď.
Hydroterapia – liečba vodou, využitie tlaku a vztlaku, tepla
Termoterapia – liečba teplom a chladom
Elektroterapia – liečba elektrickými prúdmi
Fototerapia – liečba s využitím svetelného spektra
Balneoterapia – liečba prírodnými zdrojmi, liečivými vodami, bahnami
Klimatoterapia – liečba klimatickými faktormi
Všeobecné kontraindikácie: horúčkové stavy, celková kachexia, krvácavé stavy, srdcová a respiračná insuficiencia, poruchy citlivosti, primárne nádory, ložiská TBC, oblasť štítnej žľazy, jazvy, trofické zmeny kože, implantovaný kardiostimulátor, kovové časti atď.